
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/7
URBROJ: 2170-34-01-26-1

Bribir, 12. lipnja 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15 i 69/22), objavljuje

SAVJETOVANJE SA ZAINTERESIRANOM JAVNOŠĆU

	PREDMET: Odluka o grobljima

Nacrt prijedloga za savjetovanje s javnošću 


Pravni temelj
Pravni temelj za donošenje Odluke o grobljima sadržan je u odredbama članka 9. stavka 10. Zakona o grobljima („Narodne novine" broj 78/25 i 80/25), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 48. Statuta Općine Vinodolske općine („Službene novine Primorsko-goranske županije“ broj 40/09, 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst i 8/21).

	Obrazloženje	
	Općinsko vijeće Općine Vinodolske općine donijelo je Odluku o grobljima  („Službene novine Primorsko-goranske županije“ broj 44/22), a sukladno obvezi iz novog Zakona o grobljima („Narodne novine" broj 78/25 i 80/25) Općinsko vijeće dužno je u roku od godine dana od dana stupanja na snagu cit. Zakona donijeti novu Odluku o grobljima.  		
	Novi Zakon o grobljima propisuje obvezu jedinice lokalne samouprave da u roku od godinu dana donese Odluku o grobljima, kojom se uređuje način upravljanja, održavanja, korištenja i razvoja groblja. Odluka o grobljima ključni je akt kojim se osigurava transparentno, učinkovito i dostojanstveno upravljanje grobljima, u skladu s važećim zakonskim propisima i potrebama lokalne zajednice. 
	Svrha Odluke je osigurati pravni okvir za učinkovito i transparentno upravljanje grobljima sukladno novom Zakonu o grobljima. Predloženom Odlukom jasno  se propisuju prava i obveza Općine Vinodolske općine, upravitelja groblja i korisnika groblja. Odlukom se uvode i neki novi instituti kao što je npr. prosipanje posmrtnih ostataka kremiranih osoba itd.

	Potrebna financijska sredstva
	Financijska sredstva potrebna za donošenje Odluke o grobljima osigurana su u Proračunu Općine Vinodolske općine za 2026. godinu.


Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost s predloženim Nacrtom prijedloga Odluke o grobljima i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odluku.
 Savjetovanje sa zainteresiranom javnošću provest će se u trajanju od 12. lipnja do 12. srpnja 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Odluke o grobljima dostavite na adresu elektroničke pošte ana.tomasek@vinodol.hr. 

Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Odluke o grobljima raspravljati će Općinsko vijeće Općine Vinodolske općine kao nadležno predstavničko tijelo. 
						                       PROČELNIK:
                   Miljenko Šimić, v.r.





	U privitku:

- Nacrt prijedloga Odluke o grobljima 
- Obrazac sudjelovanja u javnom savjetovanju

